Milionár (televízna relácia)

náhľad|O reláciu ''Milionár'' prejavili záujem televízne stanice z rôznych krajín sveta. 
***Milionár*** je celosvetovo najúspešnejšia kvíz show, ktorá vznikla v Spojenom kráľovstve v roku 1998. Pôvodná verzia sa nazýva Who wants to be a Millionaire?.

Na Slovensku ju v rokoch 2000 až 2006 vysielala TV Markíza, kde hlavná výhra bola najskôr 1 milión, neskôr 5 miliónov slovenských korún. Súťaž uvádzal Martin Nikodým. Pravidlom súťaže bolo správne zodpovedať 15 súťažných otázok, a tak sa dopracovať k hlavnej výhre. Súťažiaci mal k dispozícii troch žolíkov – 50:50, priateľa na telefóne, pomoc publika. Taktiež mal 2 garantované sumy – 5. a 10. otázku.

Z dôvodu nepredĺženia licencie ju TV Markíza nemohla ďalej vysielať. Sledovanosť sa hýbala niekedy aj okolo 2 miliónov divákov.

O necelý rok neskôr t. j. 2007, súťaž vrátila na obrazovky verejnoprávna STVR. Moderátorkou relácie bola Iveta Malachovská. Pravidlá ostali v podstate nezmenené, avšak pribudol nový žolík – tzv. „switch“ alebo „výmena otázky“. Tohto žolíka získal súťažiaci po zodpovedaní prvej garantovanej hranice (5. otázka). Hlavná výhra sa zdvojnásobila až na 10 miliónov slovenských korún.

Milionár sa na obrazovkách STVR udržal necelý rok, a kvôli nízkej sledovanosti si diváci mohli pozrieť poslednú časť koncom marca roku 2008.

## Pravidlá
Súťažiaci sa mohli prihlasovať do súťažného programu pomocou špeciálneho telefónneho čísla alebo neskôr pomocou internetového dotazníka, na základe registrácie súťažiaceho, obvolávala produkcia jednotlivé prihlásené a tí podstupovali základný znalostný kvíz a rôzne druhy otázok, podľa ktorých sa vybrali súťažiaci do rýchlych prstov.

Súťažiaci, ktorý vyhrá rýchle prsty (zoradí štyri možnosti za sebou podľa inštrukcií), a zároveň je najrýchlejší, postúpi do horúceho kresla, kde ho čaká sada pätnástich otázok. Súťažiaci si môže vybrať pri akejkoľvek otázke odstúpiť zo súťaže a odniesť si poslednú vyhranú sumu. V rámci hry ho čakajú tri garantované hranice, ktoré udávajú minimálnu sumu, ktorú si po ich prekročení súťažiaci odnesie, pokiaľ zodpovie následnú otázku nesprávne.

Na záver programu sa môže ozvať klaksón, ktorý značí, že súťažiaci nestihol dohrať hru v časovom slote jedného dielu. Súťažiaci sa vracia v ďalšom diele a svoju hru dohráva, pokiaľ klaksón zaznie počas zadávania otázky, v budúcom kole bude súťažiacemu zadaná nová otázka.

### Žolíky
Počas hry boli ponúknuté tri žolíky (v rokoch 2007 – 2008):

* **50:50** – Počítač eliminuje dve nesprávne odpovede z ponúkaných možností. V ponuke teda naďalej zostáva jedna nesprávna a správna odpoveď.
* **Priateľ na telefóne** – Súťažiaci volá jednému zo svojich vopred určených priateľov, na ktorých poskytol telefónne spojenie. Súťažiaci má na prečítanie otázky a možností 30 sekúnd, priateľ musí však v tom čase tiež stihnúť odpovedať.
* **Pomoc publika** – Každý divák v publiku je vybavený hlasovacím zariadením, ktoré použije po tom, čo ho moderátor vyzve. Následne sa súťažiacemu objaví tabuľka s percentami k jednotlivým možnostiam.
* **Switch** (2007 – 2008) – Súťažiaci mal možnosť vymeniť otázku za inú. Pomoc bola možná až od šiestej otázky.

## Série

## Otázky, žolíci a výhry
### Milionár na [[TV Markíza]] (20002006)

15 otázok, 3 žolíci 
* 1. otázka • **500 SKK**
* 2. otázka • **1 000 SKK**
* 3. otázka • **2 000 SKK**
* 4. otázka • **3 000 SKK**
* 5. otázka • **5 000 SKK (garantovaná výška)**
* 6. otázka • **10 000 SKK**
* 7. otázka • **20 000 SKK** 
* 8. otázka • **35 000 SKK**
* 9. otázka • **60 000 SKK**
* 10. otázka • **100 000 SKK (garantovaná výška)**
* 11. otázka • **150 000 SKK**
* 12. otázka • **250 000 SKK**
* 13. otázka • **500 000 SKK** 
* 14. otázka • **750 000 SKK** 
* 15. otázka • **1 000 000 SKK(garantovaná výška/výhra)**

Neskôr 4. septembra 2001 stúpla výhra na 5 miliónov slovenských korún.

15 otázok, 3 žolíci
* 1. otázka • **500 SKK**
* 2. otázka • **1 000 SKK**
* 3. otázka • **2 000 SKK**
* 4. otázka • **3 000 SKK**
* 5. otázka • **5 000 SKK (garantovaná výška)**
* 6. otázka • **10 000 SKK**
* 7. otázka • **20 000 SKK** 
* 8. otázka • **35 000 SKK**
* 9. otázka • **60 000 SKK**
* 10. otázka • **100 000 SKK (garantovaná výška)**
* 11. otázka • **200 000 SKK**
* 12. otázka • **400 000 SKK**
* 13. otázka • **1 000 000 SKK** 
* 14. otázka • **2 000 000 SKK** 
* 15. otázka • **5 000 000 SKK(garantovaná výška/výhra)**

### Milionár na [[Jednotka (STVR)|STVR]] (20072008)

15 otázok, 4 žolíci
* 1. otázka • **500 SKK**
* 2. otázka • **1 000 SKK**
* 3. otázka • **2 000 SKK**
* 4. otázka • **3 000 SKK**
* 5. otázka • **5 000 SKK (garantovaná výška)**
* 6. otázka • **10 000 SKK**
* 7. otázka • **20 000 SKK** 
* 8. otázka • **35 000 SKK**
* 9. otázka • **60 000 SKK**
* 10. otázka • **100 000 SKK (garantovaná výška)**
* 11. otázka • **200 000 SKK**
* 12. otázka • **400 000 SKK**
* 13. otázka • **1 000 000 SKK** 
* 14. otázka • **2 000 000 SKK** 
* 15. otázka • **5 000 000 SKK (garantovaná výška/výhra)**

Neskôr 4. októbra 2007 stúpla výhra na 10 miliónov slovenských korún.

15 otázok, 4 žolíci:
* 1. otázka • **1 000 SKK** 
* 2. otázka • **2 000 SKK** 
* 3. otázka • **3 000 SKK** 
* 4. otázka • **5 000 SKK** 
* 5. otázka • **10 000 SKK (garantovaná výška)** 
* 6. otázka • **20 000 SKK** 
* 7. otázka • **35 000 SKK** 
* 8. otázka • **60 000 SKK** 
* 9. otázka • **100 000 SKK** 
* 10. otázka • **200 000 SKK (garantovaná výška)** 
* 11. otázka • **350 000 SKK** 
* 12. otázka • **1 000 000 SKK** 
* 13. otázka • **2 000 000 SKK** 
* 14. otázka • **5 000 000 SKK** 
* 15. otázka • **10 000 000 SKK (garantovaná výška/výhra)**
Kategória:Televízne relácie TV Markíza
Kategória:Televízne relácie Slovenskej televízie
Kategória:Zábavné televízne programy
Kategória:Televízne súťaže